da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da de da da da da de da da da da ru da en da da en sv da en en en en en sv da en fr da da da da da da da da en da da de ca it da da da da da nb da da en da da da da en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
ATC-koder, hvad er det? - Medicin.dk
Digoxin 62,5 mikrogram er i restordre
ATC-systemet er et system til klassifikation af lægemidler efter deres indholdsstof og virkeområde. ATC står for Anatomical Therapeutic Chemical Classification System, og selve systemet defineres af WHO Collaborating Centre for Drug Statistics, Oslo, Norge.
ATC-koder bruges bl.a. til at registrere og vurdere forbruget af en bestemt type lægemiddel. Via ATC-systemet kan man lægge forbruget af fx alle smertestillende midler sammen og vurdere forbruget i forhold til foregående år. Desuden bestemmer ATC-systemet lægemidlernes placering i medicinrum på sygehuse og hospitaler.
Information om medicin på medicin.dk er struktureret efter ATC-koder. Se eksempel på ATC-hovedgruppeoversigt på Lægemiddelgrupper på Pro.medicin.dk. Desuden er der på alle præparatbeskrivelser på både pro.medicin.dk og min.medicin.dk angivet, hvilken ATC-gruppe lægemidlet tilhører. ATC-koden er placeret til højre, øverst i præparatbeskrivelsen (blå pil):
Sådan opbygges en ATC-kode:
ATC-systemet inddeler medicin i 14 hovedgrupper grupperet efter menneskets organsystemer:
A: Fordøjelsesorganer og stofskifte
B: Blod og bloddannende organer
G: Urogenitalsystem og kønshormoner
H: Systemiske hormonpræparater ex kønshormoner
J: Midler mod infektionssygdomme til systemisk brug
L: Antineoplastiske og immunomodulerende midler
I 2. niveau underinddeles i terapeutisk/farmakologisk undergruppe. Dernæst inddeles i to kemiske/ terapeutiske/farmakologiske undergrupper, 3. og 4. niveau. Og til sidst en undergruppe for kemisk substans, 5. niveau.
Eksempel fra Sundhedsdatastyrelsens hjemmeside:
En fuldstændig klassifikation af det smertestillende stof acetylsalicylsyre med ATC-koden N02BA01, viser opbygningen af ATC-systemet:
N: Nervesystemet (anatomisk hovedgruppe, 1. niveau)
02: Analgetika (terapeutisk hovedgruppe, 2. niveau)
B: Andre analgetica og antipyretica (terapeutisk/farmakologisk undergruppe, 3. niveau)
A: Salicylsyre-derivater (kemisk/terapeutisk/farmakologisk undergruppe, 4. niveau)
01: Acetylsalicylsyre (undergruppe for kemisk substans, 5. niveau).
Sundhedsdatastyrelsen: ATC-systemet og mængde opgjort i DDD
Lægemiddelstyrelsen: Medicinpriser - oversigt over ATC-koder
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø